Nova Olinda do Nortė

Nova Olinda do Nortė () – miestelis Brazilijoje, Amazonės valstijoje, 130 km į pietryčius nuo Manauso, Madeiros dešiniajame krante, netoli Kanumano upės žiočių ir Parana do Urarijos protakos pradžios. Yra oro uostas ir upių uostas.

Apylinkėse yra keletas indėnų žemių (Koata-Laranžalio, Migelio-Žozefos). Yra Švč. Nazarė Dievo Motinos katalikų bažnyčia.

 Savivaldybė 

Nova Olinda do Nortės savivaldybė užima 5578 km² plotą, 2022 m. joje 27 062 gyventojai. Didžiąją dalį teritorijos užima Koata-Laranžalio indėnų žemė.

 Istorija 
Šiose žemėse gyveno indėnai turai, murai, mundurukai ir kiti. Gyvenvietė įkurta 1955 m., pradėjus apylinkėse įrenginėti naftos gręžinius. Tapo savivaldybės centru. Naftos gavybos įmonė „Petrobras“ pastatė gyvenvietę, įrengė mokyklas, ligonines, įvedė elektrą. Pasikeitus politinėms aplinkybėms ir neradus pakankamai naftos, „Petrobras“ Nova Olindą apleido.Cidade do petróleo: Relembre o período áureo de Nova Olinda do Norte, portalamazonia.com'

 Šaltiniai 

Kategorija:Amazonės valstijos miestai